CELEX: 32017R0410
Language: lv
Date: 2017-03-08 00:00:00
Title: Komisijas Īstenošanas regula (ES) 2017/410 (2017. gada 8. marts), ar ko attiecībā uz kālija diformiāta atļaujas turētāja nosaukumu groza Regulu (EK) Nr. 184/2007 un Regulu (ES) Nr. 104/2010 (Dokuments attiecas uz EEZ. )

9.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 63/98
            
         KOMISIJAS ĪSTENOŠANAS REGULA (ES) 2017/410
   (2017. gada 8. marts),
   ar ko attiecībā uz kālija diformiāta atļaujas turētāja nosaukumu groza Regulu (EK) Nr. 184/2007 un Regulu (ES) Nr. 104/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Uzņēmums BASF SE saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, ar kuru ierosina mainīt Komisijas Regulās (EK) Nr. 184/2007 (2) un (ES) Nr. 104/2010 (3) minētās atļaujas turētāja nosaukumu.
            
         
               (2)
            
            
               Pieteikuma iesniedzējs apgalvo, ka no 2016. gada 15. novembra uzņēmums ADDCON no BASF ir iegādājies barības piedevas kālija diformiāta tirdzniecības tiesības. Pieteikuma iesniedzējs ir iesniedzis attiecīgus datus, kas pamato tā pieprasījumu.
            
         
               (3)
            
            
               Ierosinātās izmaiņas attiecībā uz atļaujas turētāju ir tikai administratīvas, tāpēc jauns attiecīgo piedevu novērtējums nav nepieciešams. Par pieteikumu tika informēta Eiropas Pārtikas nekaitīguma iestāde.
            
         
               (4)
            
            
               Lai uzņēmums ADDCON varētu izmantot savas tirdzniecības tiesības, ir jāmaina attiecīgo atļauju nosacījumi.
            
         
               (5)
            
            
               Tādēļ Regula (EK) Nr. 184/2007 un Regula (ES) Nr. 104/2010 būtu attiecīgi jāgroza.
            
         
               (6)
            
            
               Tā kā drošības apsvērumu dēļ nav nepieciešama tūlītēja ar šo regulu izdarīto grozījumu piemērošana, ir lietderīgi paredzēt pārejas periodu, kura laikā var izlietot esošos krājumus.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Grozījums Regulā (EK) Nr. 184/2007
   Regulas (EK) Nr. 184/2007 pielikuma 2. slejā atļaujas turētāja nosaukumu “BASF SE” aizstāj ar “ADDCON”.
   2. pants
   Grozījums Regulā (ES) Nr. 104/2010
   Regulas (ES) Nr. 104/2010 pielikuma 2. slejā atļaujas turētāja nosaukumu “BASF SE” aizstāj ar “ADDCON”.
   3. pants
   Pārejas pasākumi
   Esošos piedevas, to saturošos premiksu un barības maisījumu krājumus, kuri atbilst noteikumiem, kas bija piemērojami pirms šīs regulas stāšanās spēkā, var turpināt laist tirgū un izmantot, līdz tie izbeidzas.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2007. gada 20. februāra Regula (EK) Nr. 184/2007 par kālija diformiāta (Formi LHS) kā dzīvnieku barības piedevas izmantošanas atļauju (OV L 63, 1.3.2007., 1. lpp.).
   
      (3)  Komisijas 2010. gada 5. februāra Regula (ES) Nr. 104/2010, kas attiecas uz atļauju izmantot kālija diformiātu kā barības piedevu sivēnmātēm (atļaujas turētājs BASF SE) un ar ko groza Regulu (EK) Nr. 1200/2005 (OV L 35, 6.2.2010., 4. lpp.).